Фридрих Готлиб Клопщок
Ранни гробове

Превод от немски: Димитър Дублев, —

chitanka.info

Добре дошъл, о месец драг,

най-верен спътник на нощта.

Къде отиваш? Чакай, друже мой! —

И той се спря, а облакът лети.

Разбуди ли се пролетта,

тя мами повече от лятна нощ,

когато с росни къдрици върви

към хълма бавно месецът червен.

О вечно спящи, как расте

по паметника ви мъхът!

Блажени нявга гледахме със вас

да иде ден и да мъждее нощ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.